钦定古今图书集成/明伦汇编/宫闱典/第013卷 > 日知录 > 《丞相率文武百僚贺寿皇正旦表》前人
## 钦定古今图书集成/明伦汇编/宫闱典/第013卷 > 日知录 > 《丞相率文武百僚贺寿皇正旦表》前人

道妙混成，太极著两仪之本。天端更始，三朝受万国
之归。庆集有邦，欢腾率土。〈中贺〉恭惟至尊寿皇圣帝
陛下，濬哲稽古，清明在躬。握乾符，阐坤珍，难名荡荡
之德；系唐统，接汉绪，诞受丕丕之基。以海宇之富，而
蹈巢、由高世之风；以父子之亲，而行尧、舜旷代之事。
迨此献岁发春之日，实繄考图数贡之时。史册增华，
搢绅太息。臣等幸承睿奖，获睹昌期。鹓行毕集于大
庭，共喜威颜之近；龙衮恪趋于小次。更知荣养之尊。